
Forskrift om krav til merking av farlige kjemikalier og valg av sikkerhetssetninger 

Fastsatt av Statens forurensningstilsyn, Direktoratet for arbeidstilsynet, Direktoratet for brann- og eksplosjonsvern (fra 1. januar 2002 Direktoratet for brann- og elsikkerhet) og Oljedirektoratet 23. desember 1997. Forskriften er gitt i medhold av § 20, andre ledd i forskrift om klassifisering, merking m.v. av farlige kjemikalier av 21. august 1997. 

KAPITTEL l


Ansvarsforhold
§ 1
Hvem som har plikter etter forskriften
 Enhver som produserer, importerer eller omsetter farlige kjemikalier  for yrkesmessig eller privat bruk skal sørge for at forskriftens krav oppfylles.

KAPITTEL ll


Merkebestemmelser

§ 2
Merking av stoffer

Emballasje for farlige stoffer skal være utstyrt med merking som oppfyller følgende krav i tillegg til andre relevante merkekrav gitt i dette kapitellet:

a
Stoffets betegnelse eller handelsnavn. 

b
Navn og full adresse med telefonnummer til produsent, importør eller omsetter innen EØS-området. 
c
Stoffets kjemiske navn: Er stoffet oppført i Stofflisten  skal navnet som er oppført her angis på etiketten. Stoffer som ikke er oppført i Stofflisten, skal angis med entydig kjemisk navn.


d
Faresymbol med farebetegnelse som angir faren ved bruk av kjemikaliet.

i
Stoffer oppført i Stofflisten skal merkes med de faresymbol og farebetegnelser som stoffet er opp​ført med i Stofflisten.

ii
Stoffer som ikke er oppført i Stofflisten, skal merkes med faresymbol og farebetegnelser som framkommer ved bruk av klassifiserings​kriteriene.

iii
Hvis bruk av klassifiseringskriteriene gir mer enn ett symbol, skal symbol med farebetegnelse velges på følgende måte:          

a
Krav om angivelse av symbol T+/T gjør bruk av symbolene Xn/Xi og C frivillig (hvis ikke annet er angitt i Stofflisten).

b
Krav om angivelse av symbol C gjør bruk av symbol Xn/Xi frivillig. 

c
Krav om angivelse av symbol E gjør bruk av symbolene F+/F og O frivillig. 
d    Krav om angivelse av symbol Xn gjør bruken av Xi frivillig.
Advarselssetninger skal i slike tilfeller gi nødvendig informasjon om farlige effekter som ikke dekkes av symbolet(ene) som benyttes.                   

e
Advarselssetninger som gir tilstrekkelige opplysninger om faremomenter (Risiko-setninger) og nødvendige forholdsregler (Sikkerhets-setninger) ved bruk av stoffet. 

i
Stoffer som er oppført i Stofflisten  skal være utstyrt med de Risiko- og Sikkerhetssetninger som der er angitt for stoffet, eventuelt med tillegg av advarselssetninger for YL-merking (jf. § 16 i forskrift om klassifisering, merking m.v.av farlige kjemikalier).

ii
For stoffer som ikke er oppført i Stofflisten skal relevante Risiko- og Sikkerhetssetninger velges ut etter de kriterier som er angitt.

f
På etikett for stoffer skal EC-nr. angis når dette foreligger.

g
Betegnelsen “EF-etikett” skal angis for stoffer oppført i Stofflisten med unntak av de som er gitt  note: “norsk 1 og norsk 2”

Emballasje for stoffer som omfattes av merkebestemmelser gitt i §6, men som ikke er klassifisert som farlige, skal være utstyrt med merking på norsk som oppfyller kravene i a) og b) 

Kommentarer:

Hvis et stoff som ikke er oppført på EINECS, er forhåndsmeldt, men ennå ikke tatt opp på ELINCS, skal ikke 

etiketten påføres EC-nummer.

§ 3
Merking av stoffblandinger

Emballasje for farlige stoffblandinger skal være utstyrt med merking som oppfyller følgende krav i tillegg til andre relevante merkekrav gitt i dette kapitellet:

a
Stoffblandingens betegnelse eller handelsnavn. 

b
Navn og full adresse med telefonnummer til produsent, importør eller omsetter innen EØS-området.

c
Entydig kjemisk navn på inngående stoffer i henhold til følgende regler:

i
I stoffblandinger klassifisert som T+, T eller Xn, skal de stoffer angis som er klassifisert T+, T eller Xn og som finnes i stoff​blandingen i konsentrasjon som er lik eller større enn stoffets nedre  klassifiserings-grense (Xn-grensen).

ii
I stoffblandinger klassifisert som C, skal de stoffer angis som er klassifisert C og som finnes i stoffblandingen i konsentrasjon lik eller større enn stoffets nedre klassifiseringsgrense (Xi-grensen).



iii
På fareetikett for stoffblandinger merket med en eller flere av risikosetningene R39, R40, R42, R43, R42/43, R45, R46, R48, R49, R60, R61, R62, R63 eller R68, skal det eller de stoffer som bidrar til denne klassifiseringen navngis. 

iv
På fareetikett for konsentrerte stoffblandinger til parfyme​industrien vil det være til​strekke​lig å angi navnet på det stoffet som i sterkeste grad bidrar til allergifaren ved stoffblandingen, selv om stoffblandingen består av flere allergifremkallende stoffer.

Som hovedregel vil det være tilstrekkelig å navngi maksimum de fire stoffene som primært bidrar sterkest til fare​

klassifiser​ingen og som utgjør de alvorligste helse​farene ved stoffblandingen dersom ikke annet er angitt i c pkt. iii. 
I enkelte tilfeller vil det, for å oppfylle krav til opplysning, være nødvendig å angi navnet på mer enn fire stoffer.

Stoffer oppført i Stofflisten skal angis med det navn som er benyttet i Stofflisten. 

d
Faresymbol  med farebetegnelse. Hvis klassifiseringen resulterer i merking med mer enn ett symbol, skal symbol med farebetegnelse velges på følgende måte:  

i
Krav om angivelse av symbol T+/T gjør bruk av symbolene Xn/Xi og C frivillig med mindre annet er spesifisert i Stofflista. . 

ii
Krav om angivelse av symbol C gjør bruk av symbol Xn/Xi frivillig.

iii
Krav om angivelse av symbol E gjør bruk av symbolene F+/F og O frivillig.
iv   Krav om angivelse av symbol Xn gjør bruken av Xi frivillig.
Advarselssetninger skal i slike tilfeller gi nødvendig informasjon om farlige effekter som ikke dekkes av 

symbolet(ene) som benyttes.

e
Advarselssetninger som gir tilstrekkelige opplysninger om farer (Risikosetninger) og nødvendige forholdsregler (Sikkerhetssetninger) ved bruk av stoffblandingen.

i
Som hovedregel vil det være tilstrekkelig å angi seks Risikosetninger og seks Sikkerhetssetninger for å beskrive fare​momenter og nødvendige forholds​regler knyttet til bruk av en stoffblanding. Kombinasjonssetninger regnes i denne sammenheng som en setning.

ii
Hvis stoffblandingen klassifiseres i mer enn en fareklasse, må advarselssetningene som benyttes dekke alle de viktigste fare​momentene og nødvendige forholds​regler knyttet til bruk av stoffblandingen.

iii
Risikosetningene “Ekstremt brannfarlig”  eller “Meget brann​farlig” behøver ikke angis på etiketten dersom de gjentar den informasjon som er gitt med fare​symbol og farebetegnelse etter d).

f
På etikett for stoffblandinger som selges til forbrukere, skal emballasjen merkes med stoffblandingens netto volum eller vekt (nominell mengde).

Emballasje for stoffblandinger som omfattes av merkebestemmelser gitt i §§ 5-6, men som ikke er klassifisert som farlige, skal være utstyrt med merking på norsk som oppfyller kravene i a) og b) 

Nødvendige forholdsregler ved bruk av stoffblandingen (sikkerhetssetninger) skal vedlegges emballasjen dersom det er fysisk umulig å angi sikkerhetssetningene på merkeetiketten eller på selve emballasjen.
Dersom en produsent, importør og/eller omsetter kan godtgjøre at offentliggjøring av et inngående stoffs kjemiske identitet i henhold til kravene i c) vil kunne skade hans forretningshemmeligheter, kan han i henhold til bestemmelsene i bilag Vi til direktiv 1999/45/EF få tillatelse til å benytte et  alternativt navn eller et navn som identifiserer de viktigste funksjonelle kjemiske gruppene til stoffet.


Dette gjelder kun dersom inngående stoff utelukkende er klassifisert som:                                                                                                      i) irriterende med unntak av risikosetningen R41, eller irriterende i kombinasjon med at stoffet har en eller flere av egenskapene: Miljøfarlig, eksplosiv, oksiderende, ekstremt brannfarlig, meget brannfarlig og brannfarlig, eller                                                                                                                                        ii) Helseskadelig eller helseskadelig i kombinasjon med med at stoffet har en eller flere av egenskapene: Miljøfarlig, eksplosiv, oksiderende, ekstremt brannfarlig, meget brannfarlig, brannfarlig og irriterende. Dette gjelder kun dersom den helseskadelige klassifiseringen utelukkende skyldes akutte dødelige effekter.  Det gjelder likevel ikke for stoffer med fastsatt grenseverdi.
Det alternative navnet skal gi tilstrekkelig opplysning om stoffet til å sikre en risikofri håndtering av stoffblandingen.

Dersom Norge er det første EØS-landet hvor en stoffblanding bringes i omsetning og produsent, importør eller omsetter ønsker å benytte seg av denne unntaksregelen, plikter vedkommende å sende en søknad til Statens forurensningstilsyn, Direktoratet for arbeidstilsynet eller Oljedirektoratet før stoffblandingen omsettes. Søknaden skal oppfylle vilkårene i bilag VI til direktiv 1999/45/EF og inneholde de opplysninger som framgår av del A i bilaget. Ytterligere informasjon kan kreves av myndighetene dersom det er nødvendig for å vurdere søknaden. Produsent, importør og/eller omsetter plikter å sende en kopi av myndighetenes beslutning til alle andre EØS-land hvor han vil omsette stoffblandingen.
a 
b 
c 
d 
e 
f 
g 
h 

Hvis dokumentasjonen i forhold til betingelsene og kravene angitt i foregående to ledd er utilstrekkelig, skal stoffets entydige kjemiske navn angis på fareetiketten i henhold til c).

§ 4
Merking av kjemikalier som inneholder nye stoffer

 Stoffer som faller inn under forskrift om forhåndsmelding av nye stoffer (Forhåndsmeldingsforskriften) av 1. juli 1996

 skal klassifiseres og merkes i samsvar med forskrift om klassifisering, merking m.v. av farlige kjemikalier.
Stoffer som faller inn under unntaksreglene i forskrift om forhåndsmelding av nye kjemikalier, med adgang til begrenset forhåndsmelding (Forhåndsmeldingsforskriftens § 5), skal så langt som mulig klassifiseres og merkes i samsvar med forskrift om klassifisering, merking m.v. av farlige kjemikalier. Dersom det ikke foreligger testdata for å vurdere klassifisering av stoffet i alle fareklasser, skal stoffet klassifiseres og merkes for de effektene det foreligger testdata for, og i tillegg merkes med følgende :
“Advarsel - stoffet er ennå ikke fullstendig undersøkt” 

Stoffblandinger som inneholder 1 vektprosent eller mer av et stoff som skal merkes med advarslen som er angitt ovenfor, skal merkes med følgende :

“Advarsel - Denne stoffblandingen inneholder et stoff som ennå ikke er fullstendig undersøkt”

§ 5    Særlige merkebestemmelser 
1. Særlige merkebestemmelser for stoffer og stoffblandinger som er klassifisert som farlige 
Stoffer og stoffblandinger som er klassifisert som farlige, iht. til definisjonen gitt i § 3 i forskrift om klassifisering, merking m.v. av farlige kjemikalier ,skal i tillegg  til kravene i h.h.v §2 og § 3 merkes i samsvar med følgende kriterier:

a) Stoff og/eller stoffblandinger klassifisert som kreftfremkallende, arvestoffskadelige og/eller

reproduksjonsskadelige  og tildelt faresymbolet Giftig 
Emballasje for kjemikalier som inneholder stoff og/eller stoffblandinger som er klassifisert  som 

kreftfremkallende, arvestoff- og/eller reproduksjonsskadelig og tildelt faresymbolet Giftig som anført  i Stofflisten, skal ha følgende påskrift:

“ Kun til yrkesmessig bruk. NB:
Unngå enhver kontakt - Innhent spesielle opplysninger før bruk”. Merkingen skal være lett leselig, og skal ikke kunne fjernes. 

Se forøvrig visse unntak gitt i §26 i forskrift om klassifisering, merking mv. av farlige kjemikalier.

b) Stoffblandinger som er tilgjengelig for offentligheten

Dersom slike stoffblandinger er klassifisert meget giftig (T+), giftig (T) eller etsende (C), og det er fysisk umulig å 

påføre merking med sikkerhetssetningene S1, S2, S45 eller S46 på selve emballasjen, skal emballasjen være vedlagt 

en nøyaktig og lett forståelig bruksanvisning som om nødvendig inneholder opplysninger om destruksjon av 

tomemballasjen.

c) Stoffblandinger som påføres ved sprøyting

Fareetiketten på emballasjen for slike stoffblandinger, skal være merket med sikkerhetssetning S23 sammen med 

sikkerhetssetning S38 eller S51, utvalgt etter de kriteriene som er gitt i kapittel III i denne forskriften.

d) Stoffblandinger som inneholder et eller flere stoff som er merket med  R33: “Kan opphopes i kroppen ved gjentatt bruk”

Dersom stoffblandingen inneholder minst én vektprosent av et stoff som er merket med risikosetning R33, skal dennesetningen stå på fareetiketten. Dette gjelder ikke hvis det er angitt en annen spesifikk konsentrasjonsgrense for stoffet i Stofflisten.

e) Stoffblandinger som inneholder et eller flere stoff som er merket med  R64: “Kan skade barn som får morsmelk”

Dersom stoffblandingen inneholder minst én vektprosent av et stoff som er merket med risikosetning R64, skal denne 

setningen stå på fareetiketten. Dette gjelder med mindre det er angitt en annen spesifikk konsentrasjonsgrense for 

stoffet i Stofflisten.


2.  Særlige merkebestemmelser for stoffblandinger som inneholder bestemte stoffer, uavhengig av om stoffblandingen er klassifisert som farlig  
Følgende merkebestemmelser gjelder for stoffblandinger som inneholder bestemte stoffer, uavhengig av om stoffblandingen blir klassifisert som farlige, iht. til definisjonen gitt i §3 i forskrift om klassifisering, merking m.v. av farlige kjemikalier,  eller ikke. De øvrige merkebestemmelsene gitt i denne forskriften eller forskrift om klassifisering, merking m.v. av farlige kjemikalier gjelder også for disse kjemikaliene.

a) Stoffblandinger som inneholder bly

Maling og lakk
Emballasje for maling og lakk med totalt blyinnhold som overstiger 0,15 % (uttrykt som metallets vekt) av 

stoffblandingens samlede vekt, fastsatt i samsvar med ISO-standard 6503-1984, skal ha følgende påskrift:

“Inneholder bly. Må ikke brukes på gjenstander som barn vil kunne tygge eller suge på.”

Emballasje som inneholder mindre enn 125 ml, kan ha følgende påskrift:

“Advarsel! Inneholder bly”.

b) Stoffblandinger som inneholder cyanoakrylater

Lim
Emballasjen som umiddelbart omslutter cyanoakrylat-baserte limstoffer, skal være forsynt med følgende påskrift:

“Cyanoakrylat. 

Farlig.

Klistrer sammen hud og øyne på få sekunder.

Oppbevares utilgjengelig for barn.”

Nødvendige sikkerhetsinstruksjoner skal følge emballasjen.

c) Stoffblandinger som inneholder isocyanater

Emballasje som inneholder isocyanater (monomerer, oligomerer, prepolymerer o.s.v. - hver for seg eller i blanding), skal være forsynt med følgende påskrift:

“Inneholder isocyanater.

Se informasjon fra produsenten.”

d) Stoffblandinger som inneholder epoksyforbindelser med gjennomsnittlig molekylvekt mindre eller lik 700 

Stoffblandinger som inneholder epoksyforbindelser med gjennomsnittlig molekylvekt på <700, skal ha følgende 

påskrift:

“Inneholder epoksyforbindelser.

Se informasjon fra produsenten.”

e) Stoffblandinger som inneholder aktivt klor og som er tilgjengelig for offentligheten

Emballasje for stoffblandinger som inneholder mer enn 1 % aktivt klor, skal ha følgende påskrift:

“Advarsel! Må ikke brukes sammen med andre kjemikalier. Kan avgi farlige gasser (klor)”

f) Stoffblandinger som inneholder kadmium (legeringer), beregnet til lodding og sveising

Emballasje for stoffblandinger som inneholder kadmium og som kan anvendes ved lodding eller sveising, skal være forsynt med følgende påskrift:

      “Advarsel! Inneholder kadmium.

Det utvikles farlige gasser ved bruk.

Se informasjon fra produsenten.

Følg sikkerhetsinstruksjonene.”

Merkingen skal være lett leselig, og skal ikke kunne fjernes.

g) 







g) Stoffblandinger som ikke er klassifisert som allergifremkallende, men som inneholder allergifremkallende stoff(er)    

Emballasjen til stoffblandinger som inneholder minst ett stoff som er klassifisert som allergifremkallende og inngår i konsentrasjoner på 0,1 % eller mer, skal være forskynt med følgende påskrift: "Inneholder...(navn på allergifremkallende stoff). Kan gi en allergisk reaksjon". 
h) Flytende stoffblandinger som inneholder halogenerte hydrokarboner  

Emballasjen til flytende stoffblandinger uten påvist flammepunkt eller med et flammepunkt større enn 55°C som inneholder et halogenert hydrokarbon og mer enn 5% brannfarlig eller meget brannfarlige stoffer, skal være forskynt med følgende påskrift: " Kan være brannfarlig i bruk" h.h.v. ”Kan være meget brannfarlig i bruk" 
i) Sement og sementholdige stoffblandinger                      

Emballasjen til sement og sementholdige stoffblandinger som inneholder mer enn 0,0002% vannløselig seksverdig krom (beregnet utfra totalvekt i tørr tilstand) skal merkes med påskriften: ”Inneholder seksverdig krom. Kan gi en allergisk reaksjon.” Det er ikke nødvendig å merke med denne påskriften dersom kjemikaliet allerede er klassifisert og merket som allergifremkallende med risikosetningen R43.

3.  Særlige merkebestemmelser for stoffblandinger til yrkesmessig bruk som ikke er klassifisert som farlige, men som inneholder minst ett farlig stoff 

Merkeetiketten for stoffblandinger til yrkesmessig bruk som ikke er klassifisert som farlige, iht. definisjinen gitt i §3 i forskrift om klassifisering, merking m.v. av farlige kjemikalier, men som inneholder minst ett helsefarlig stoff, ett miljøskadelig stoff eller ett stoff som det er fastsatt administrativ norm eller grenseverdi for, i enkeltkonsentrasjoner på ≥ 1 vektprosent for ikke-gassformige stoffblandinger og ≥ 0,2 volumprosent for stoffblandinger i gassform, skal ha følgende påskrift: 

”Helse-, miljø- og sikkerhetsdatablad er tilgjengelig på anmodning fra yrkesmessige brukere.”

§ 6
Merking av kjemikalier med tilbøyelighet til selvantennelse

Emballasje for vegetabilske og animalske oljer som tørker med eksoterm oksidasjon (tørrende oljer) og som kan føre til selvantennelse, skal være forsynt med følgende påskrift:

“Inneholder .... (Angis av produsent, importør eller omsetter). Risiko for selvantennelse. Søl og brukte filler samles og oppbevares i brannsikker avfallsbeholder , henges til tørk ute eller brennes under oppsyn.”

Teksten skal være lett synlig og adskilles fra annen tekst, f.eks. bruksanvisning o.l.

Kommentar:

Dersom kjemikaliet er merkepliktig i hh.t. de øvrige bestemmelsene i forskriften, skal denne teksten plasseres sammen med R- og S-setningene. For kjemikalier som ikke er merkepliktige, bør teksten skrives med fet skrift og være rammet inn.
Unntak for krav til merking 

§ 7
Merking av mobile gassbeholdere

Mobile gassbeholdere er tilfredsstillende merket når de er merket i samsvar med §§  15 og 17 eller § 19 i forskrift om klassifisering, merking m.v. av farlige kjemikalier eller denne forskrifts §§ 2 og 3.

For gassbeholdere med et volum lik eller mindre enn 150 liter kan formatet og utformingen av fareetiketten istedet følge merkebestemmelsene i ISO-standard ISO/DP 7225.

Den informasjon som er i samsvar med ovenfor nevnte forskrifts § 15, kan være preget eller angitt på en holdbar skive eller skilt festet på beholderen, eller etikett festet til gassbeholderen.

For stoffblandinger kan denne merkingen angi en fellesbetegnelse eller industrielt/kommersielt navn, forutsatt at de farlige stoffene som inngår i stoff​blandingen angis klart og uutslettelig på selve gassbeholderen.

§ 8        Merking av gassbeholdere beregnet for propan, butan, flytende petroleumsgass (LPG) eller  blandinger av disse

Disse stoffene og stoffblandingene er klassifisert henholdsvis i forskrift om liste over farlige stoffer (Stofflisten) og i forskrift om kriterier om klassifisering av farlige kjemikalier. De representerer allikevel ingen helsefare når de blir markedsført i lukkede, refyllbare beholdere eller engangsbeholdere i henhold til EN 417, som brensel som kun brukes til forbrenning.

Disse sylindere eller beholdere skal merkes med symbol og R- og S-setning på grunn av brannfaren. Informasjon om helsefare er ikke påkrevet på etiketten. Produsent, importør eller omsetter skal oversende disse opplysningene til profesjonelle brukere i henhold til kravene i forskrift om utarbeidelse og distribusjon av helse-, miljø- og sikkerhetsdatablad for farlige kjemikalier.

Forbrukere skal gis tilstrekkelig informasjon slik at de nødvendige forhåndsregler for vern av helse og sikkerhet kan tas.

Forøvrig gjelder de generelle kravene til merking av mobile gassbeholdere som er gitt i § 8.

§ 9
Merking av metaller i massiv form, legeringer eller stoffblandinger som 


inneholder polymerer eller elastomerer

.



Metaller, legeringer eller stoffblandinger som inneholder polymerer eller elastomerer skal klassifiseres og merkes i samsvar med forskrift om klassifisering, merking m.v. av farlige kjemikalier.

Noen av disse kjemikaliene innebærer ikke helsefare ved innånding, svelging eller hudkontakt  eller for det vandige miljø i den form de omsettes, selv om de klassifiseres etter forskriftens  bestemmelser, eller er klassifisert i Stofflisten.

Det er i slike tilfeller ikke påkrevet å påføre disse kjemikaliene fareetikett i samsvar med forskriften. Produsent, importør og/eller omsetter skal imidlertid sørge for at all informasjon som skulle inngått i fareetiketten blir oversendt til profesjonelle brukere av slike kjemikalier i form av et helse-, miljø- og sikkerhetsdatablad .

Forbrukere skal gis tilstrekkelig informasjon slik at de nødvendige forhåndsregler for vern av helse og sikkerhet kan tas.

§ 10       Merking av stoffer og stoffblandinger klassifisert med R65

Stoffer og stoffblandinger klassifisert som helseskadelig på grunn av aspirasjonsfare (med R65) behøver ikke merkes for dette når denne type kjemikalier selges i aerosolbeholdere eller i beholdere med forseglet sprayanordning
Informasjon ved utlevering av uemballerte kjemikalier
§ 11
Informasjon ved utlevering av uemballerte kjemikalier 

Den som utleverer kjemikalier i uemballert form (dvs. i tank, bulk etc.), skal sørge for at informasjon som kreves   utleveres sammen med kjemikaliene.

Det er ikke nødvendig å utlevere slik informasjon dersom kjemikaliene fylles på emballasje beregnet for gjentatt påfylling av et bestemt kjemikalium, og emballasjen er utstyrt med fareetikett for dette.

KAPITTEL III


Valg av sikkerhetssetninger

§ 12
Kriterier for valg av sikkerhetssetninger

Det endelige valg av sikkerhetssetninger må ta hensyn til de risikosetningene som er angitt på etiketten og kjemikaliets beregnede bruksformål:

Generelt er det tilstrekkelig med seks S-setninger for å beskrive de mest relevante forholdsreglene. I denne sammenheng anses de kombinerte setningene i forskrift om farekoder, faresymbol og farebetegnelser, samt advarselssetninger som enkeltsetninger. For S-setninger som omhandler det å ta hånd om kjemikaliet, skal det  brukes én S-setning, med mindre det er klart at avhendingen av stoffet og dets beholder ikke utgjør noen fare for menneskers helse eller for miljøet. For kjemikalier som er offentlig tilgjengelig er det svært viktig med råd om hvordan man sikkert tar hånd om kjemikaliet . Noen R-setninger blir overflødige dersom S-setningene velges med omhu, og omvendt; S-setninger som åpenbart tilsvarer R-setninger, settes på etiketten bare dersom en særlig advarsel ønskes framhevet. Ved valg av sikkerhetssetninger må det gis særlig oppmerksomhet til forutsatte bruksvilkår for visse kjemikalier, som for eksempel sprøyting eller annen fare for forstøvning. 

Setningene velges ut fra beregnet bruk, sikkerhetssetningene S 1, S 2 og S 45 er obligatoriske for alle meget giftige, giftige og etsende kjemikalier som er offentlig tilgjengelige. Sikkerhetssetningene S 2 og S 46 er obligatoriske for alle andre farlige kjemikalier som er offentlig tilgjengelig unntatt dem som bare er klassifisert som miljøfarlige.

Dersom setningene som er valgt etter kriteriene i denne paragraf medfører overflødighet eller tvetydigheter, eller dersom de klart er unødvendige ut fra produktet/emballasjen, kan enkelte av setningene utelates.

 Ved advarselsmerking av farlige kjemikalier iht. forskrift om klassifisering, merking m.v. av farlige kjemikalier, §15e skal sikkerhetssetninger (S-setninger) velges ut i samsvar med disse generelle kriteriene:

S1
Oppbevares innelåst.

Anvendelsesområde:

· Meget giftige, giftige og etsende kjemikalier.

Kriterier for bruk:

· Obligatorisk for meget giftige, giftige eller etsende kjemikalier som er tilgjengelig for 
offentligheten.

S2
Oppbevares utilgjengelig for barn.

Anvendelsesområde:

· Alle farlige kjemikalier.

Kriterier for bruk:

· Obligatorisk for alle farlige kjemikalier som er tilgjengelig for offentligheten, bortsett fra de som bare er klassifisert miljøskadelig

S3
Oppbevares kjølig.

Anvendelsesområde:

· Organiske peroksider

· Andre farlige kjemikalier med kokepunkt ( 40 (C.

Kriterier for bruk:

· Obligatorisk for organiske peroksider, hvis ikke S-47 er brukt.

· Anbefalt for andre farlige kjemikalier med kokepunkt ( 40 (C.

S4
Må ikke oppbevares i nærheten av bolighus.

Anvendelsesområde:

· Meget giftige og giftige kjemikalier.

Kriterier for bruk:

· Normalt begrenset til meget giftige og giftige kjemikalier når det er ønskelig med utfyllende informasjon i tillegg til bruk av S-13, for eksempel dersom det er fare ved innånding. Kjemikaliet bør ikke oppbevares i nærheten av bolighus, men setningen utelukker ikke at kjemikaliet kan anvendes i boligområde hvis bruken er forsvarlig.

S5
Oppbevares under .... (En egnet væske som angis av produsent, importør eller omsetter.)

Anvendelsesområde:

· Spontant antennelige (selvantennelige) kjemikalier i fast form.

Kriterier for bruk:

· Normalt begrenset til disse spesialtilfellene, f.eks. natrium, kalium eller hvitt eller gult fosfor.

S6
Oppbevares under .... (En inert gass som angis av produsent, importør eller omsetter.)

Anvendelsesområde:

· Farlige kjemikalier som må oppbevares under inert atmosfære.

Kriterier for bruk:

· Normalt begrenset til spesialtilfeller, f. eks. visse organometalliske forbindelser.

S7
Emballasjen skal holdes tett lukket.

Anvendelsesområde:

· Organiske peroksider.

· Kjemikalier som kan avgi meget giftige, giftige, helseskadelige eller ekstremt brannfarlige gasser.

· Kjemikalier som ved kontakt med fuktighet avgir ekstremt brannfarlige gasser.

· Meget brannfarlige kjemikalier i fast form.

Kriterier for bruk:

· Obligatorisk for organiske peroksider.

· Anbefales for de øvrige anvendelsesområder som er nevnt ovenfor. 

S8
Oppbevares tørt.

Anvendelsesområde:

· Kjemikalier som kan reagere voldsomt med vann.

· Kjemikalier som ved kontakt med vann utvikler meget giftige, giftige eller ekstremt brannfarlige gasser.

Kriterier for bruk:

· Normalt begrenset til anvendelsesområdene som er nevnt ovenfor når det er nødvendig å forsterke advarslene som er gitt,  ved bruk av R14 og spesielt R15, samt med R29.

S9
Oppbevares på et godt ventilert sted.

Anvendelsesområde:

· Flyktige kjemikalier som kan avgi meget giftige, giftige eller helseskadelige damper.

· Ekstremt brannfarlige eller meget brannfarlige væsker og ekstremt brannfarlige gasser.

Kriterier for bruk:

· Anbefales for flyktige kjemikalier som kan avgi meget giftige, giftige eller helseskadelige damper.

· Anbefales for ekstremt brannfarlige eller meget brannfarlige væsker og ekstremt brannfarlige gasser.

S12
Emballasjen må ikke lukkes tett igjen.

Anvendelsesområde:

· Kjemikalier som ved å avgi gasser eller damper vil kunne sprenge emballasjen. 

Kriterier for bruk:

· Normalt begrenset til spesielle tilfeller som nevnt ovenfor.

S13
Må ikke oppbevares sammen med næringsmidler, drikkevarer eller dyrefôr.

Anvendelsesområde:

· Meget giftige, giftige og helseskadelige kjemikalier.

Kriterier for bruk:

· Anbefales for slike kjemikalier dersom de er tilgjengelige for offentligheten.

S14
Oppbevares adskilt fra ... (Uforenelige kjemikalier som angis av produsent,importør eller 

              omsetter.)

Anvendelsesområde:

· Organiske peroksider.

Kriterier for bruk:

· Obligatorisk for og normalt begrenset til organiske peroksider. Kan også med fordel benyttes i unntakstilfeller hvor uforenelighet kan utgjøre en spesiell risiko (f.eks. oksidasjons- og reduksjonsmidler eller syre og base).

S15
Må ikke utsettes for varme.

Anvendelsesområde:

· Kjemikalier som kan dekomponere eller kan reagere spontant ved varmepåvirkning.

Kriterier for bruk:

· Normalt begrenset til spesielle tilfeller, f.eks. monomerer, men skal ikke benyttes hvis R2, R3 og/eller R5 allerede er benyttet.

S16
Holdes vekk fra antennelseskilder - Røyking forbudt.

Anvendelsesområde:

· Ekstremt brannfarlige eller meget brannfarlige væsker og ekstremt brannfarlige gasser.

Kriterier for bruk:

· Anbefales for kjemikalier som er angitt ovenfor, men skal ikke benyttes hvis R2, R3 og/eller R5 allerede er benyttet.

S17
Holdes vekk fra brennbart materiale. 

Anvendelsesområde:

· Kjemikalier som kan danne eksplosive eller selvantennelige blandinger med brennbart materiale

Kriterier for bruk:

· Brukes i spesielle tilfeller, f.eks. for å understreke R8 og R9.

S18
Skal behandles og åpnes med forsiktighet.

Anvendelsesområde:

· Kjemikalier som kan utvikle overtrykk i emballasjen.

· Kjemikalier som kan danne eksplosive peroksider.

Kriterier for bruk:

· Normalt begrenset til ovenfor nevnte tilfeller når det er fare for øyeskader og/eller kjemikaliene er tilgjengelig for offentligheten.

S20
Det må ikke spises eller drikkes under bruk.

Anvendelsesområde:

· Meget giftige, giftige eller etsende kjemikalier.

Kriterier for bruk:

· Normalt begrenset til spesielle tilfeller (f.eks. arsen og arsenforbindelser; fluoracetater), spesielt hvis de er tilgjengelig for offentligheten.

S21
Det må ikke røykes under bruk.


Anvendelsesområde:

· Kjemikalier som utvikler giftige forbindelser ved forbrenning.

Kriterier for bruk:

· Normalt begrenset til spesielle tilfeller (f.eks. halogenerte forbindelser).

S22
Unngå innånding av støv.

Anvendelsesområde:

· Alle helsefarlige kjemikalier i fast form (f.eks. pulver, krystaller).

Kriterier for bruk:

· Obligatorisk for kjemikalier nevnt ovenfor hvor R42 er benyttet.

· Anbefales brukt på kjemikalier som nevnt ovenfor dersom de leveres i form av støv som kan innåndes, og de mulige helsefarene knyttet til innånding ikke er kartlagt.

S23
Unngå innånding av gass/røyk/damp/sprøytetåke. (Den eller de aktuelle betegnelser angis av 
produsent, importør eller omsetter.)

Anvendelsesområde:

· Alle helsefarlige kjemikalier i flytende form eller gassform.

· Kjemikalier som kommer inn under forskrift om YL-merking.

Kriterier for bruk:

· Obligatorisk for kjemikalier som nevnt ovenfor hvor R42 er benyttet.

· Obligatorisk for kjemikalier som skal anvendes til sprøyting. S-38 eller S-51 skal benyttes i tillegg.

· Anbefales når det er nødvendig å gjøre brukeren oppmerksom på farer ved innånding som ikke er nevnt i risikosetningene som er benyttet.

· Obligatorisk for YL-gruppene 00, 0 og 1.

S24
Unngå hudkontakt.

Anvendelsesområde:

· Alle helsefarlige kjemikalier.

Kriterier for bruk:

· Obligatorisk for kjemikalier som skal merkes med R43 dersom ikke S-36 skal benyttes.

· Anbefales når det er nødvendig å gjøre brukeren oppmerksom på farer ved hudkontakt som ikke er beskrevet i risikosetningene som inngår i merkingen (for eksempel parestesi). Kan også benyttes for å understreke risikosetninger.  

S25
Unngå kontakt med øynene.

Anvendelsesområde:

· Alle helsefarlige kjemikalier.

Kriterier for bruk:

· Anbefales når det er nødvendig å gjøre brukeren oppmerksom på farer ved øyekontakt som ikke er beskrevet i risikosetningene som inngår i merkingen. Kan også benyttes for å understreke risikosetninger.  

· anbefales for stoffer tildelt R 34, R 35, R 36 eller R 41 dersom det er sannsynlig at de vil være tilgjengelig for offentligheten.

· .

S26
Får man stoffet i øynene; skyll straks grundig med store mengder vann og kontakt lege.   

Anvendelsesområde:

· Etsende eller irriterende kjemikalier

Kriterier for bruk:

· Obligatorisk for etsende kjemikalier og kjemikalier som skal merkes med R41.

· Anbefales benyttet på irriterende kjemikalier som skal merkes med R36.

S27
Tilsølte klær må fjernes straks.

Anvendelsesområde:

· Meget giftige, giftige eller etsende kjemikalier.

Kriterier for bruk:

Obligatorisk for meget giftige stoffer og stoffblandinger tildelt R 27 dersom det er sannsynlig at de vil være tilgjengelig for offentligheten, anbefales for meget giftige kjemikalier tildelt R 27 som brukes i industrien. Denne sikkerhetssetningen skal imidlertid ikke benyttes dersom S 36 er tildelt, anbefales for giftige kjemikalier tildelt R 24 og for etsende kjemikalier dersom det er sannsynlig at de vil være tilgjengelig for offentligheten,

S28
Får man stoff på huden, vask straks med store mengder ... (Angis av produsent, importør eller 

              omsetter.)

Anvendelsesområde:

· Meget giftige, giftige eller etsende kjemikalier.

Kriterier for bruk:

· Obligatorisk for meget giftige kjemikalier.

· Anbefales benyttet til andre kjemikalier som er nevnt ovenfor, spesielt dersom vann ikke er best egnede rensevæske.

· Anbefales for etsende kjemikalier som vil være tilgjengelig for offentligheten

S29
Må ikke tømmes i kloakkavløp.

Anvendelsesområde:

· Ekstremt brannfarlige eller meget brannfarlige væsker som ikke er blandbare med vann.

· Meget giftige og giftige kjemikalier

· Miljøfarlige kjemikalier

Kriterier for bruk:

· Obligatorisk for miljøfarlige kjemikalier tildelt symbolet N som vil være tilgjengelig for offentligheten, med mindre dette er produktets bruksområde

· Anbefales benyttet på andre enn de ovenfor nevnte kjemikalier som vil være tilgjengelig for offentligheten, med mindre dette er produktets bruksområde.

S30
Vann må ikke tilsettes.

Anvendelsesområde:

· Kjemikalier som reagerer voldsomt med vann.

Kriterier for bruk:

· Normalt begrenset til spesielle tilfeller (f.eks. svovelsyre), men kan også, når det vurderes egnet for å få best mulig informasjon, benyttes for å understreke R14, eller som et alternativ til R14.

S33
Ta forholdsregler mot utladning av statisk elektrisitet.

Anvendelsesområde:

· Ekstremt brannfarlige eller meget brannfarlige kjemikalier.

Kriterier for bruk:

· Anbefales for kjemikalier til industriell bruk som ikke absorberer fuktighet. Brukes i realiteten aldri på kjemikalier som er tilgjengelig for offentligheten.

S35
Produktet og emballasjen skal uskadeliggjøres på en sikker måte.

Anvendelsesområde:

Alle farlige kjemikalier 

Kriterier for bruk:

· Anbefales for kjemikalier hvor  spesiell veiledning er påkrevet for riktig avhending

S36
Bruk egnede verneklær.

Anvendelsesområde:

· Organiske peroksider.

· Meget giftige, giftige eller helseskadelige kjemikalier.

· Etsende kjemikalier.

Kriterier for bruk:

· Obligatorisk for meget giftige og etsende kjemikalier.

· Obligatorisk for kjemikalier som skal merkes med R21 eller R24.

· Obligatorisk for kreftfremkallende stoffer i gruppe Kreft3 (merket med R40), og stoffblandinger som er klassifisert ut fra innhold av slike stoffer, med mindre effektene kun utvikles etter innånding av kjemikaliet.

· Obligatorisk for arvestoffskadelige og reproduksjonsskadelige stoffer i kategori 3, og stoffblandinger som er klassifisert ut fra innhold av slike stoffer, med mindre effektene kun utvikles etter innånding av kjemikaliet.

· Obligatorisk for organiske peroksider.

· Anbefales for giftige kjemikalier dersom  LD50-verdi for hud er ukjent, men det er sannsynlig at kjemikaliet kan være giftig ved hudkontakt.

· Anbefales for kjemikalier som brukes industrielt, som vil kunne gi helseskade ved langvarig bruk. 

S37
Bruk egnede vernehansker.

Anvendelsesområde:

· Meget giftige, giftige, helseskadelige eller etsende kjemikalier.

· Organiske peroksider.

· Kjemikalier som er hudirriterende eller forårsaker hudallergi.

Kriterier for bruk:

· Obligatorisk for meget giftige og etsende kjemikalier.

· Obligatorisk for kjemikalier som skal merkes med  enten R21, R24 eller R43.

· Obligatorisk for kreftfremkallende stoffer i gruppe Kreft3 (merket med R40), og stoffblandinger som er klassifisert ut fra innhold av slike stoffer, med mindre effektene kun utvikles etter innånding av kjemikaliet.

· Obligatorisk for arvestoffskadelige og reproduksjonsskadelige stoffer i kategori 3, og stoffblandinger som er klassifisert ut fra innhold av slike stoffer, med mindre effektene kun utvikles etter innånding av kjemikaliet.

· Obligatorisk for organiske peroksider.

· Anbefales for giftige kjemikalier dersom  LD50-verdi for hud er ukjent, men det er sannsynlig at kjemikaliet kan være giftig ved hudkontakt.

· Anbefales for kjemikalier som er hudirriterende .

S38
Ved utilstrekkelig ventilasjon, må det benyttes egnet åndedrettsvern.

Anvendelsesområde:

· Meget giftige eller giftige kjemikalier.

· Kjemikalier som kommer inn under forskrift om YL-merking.

Kriterier for bruk:

· Normalt begrenset til spesielle tilfeller hvor meget giftige eller giftige kjemikalier brukes i industrien eller i landbruket.

· Obligatorisk for YL-gruppe 1-5.

S39
Bruk vernebriller/ansiktsskjerm.

Anvendelsesområde:

· Organiske peroksider.

· Etsende og irriterende kjemikalier som kan gi alvorlige øyeskader.

· Meget giftige og giftige kjemikalier.

Kriterier for bruk:

· Obligatorisk for kjemikalier som skal merkes med R34, R35 eller R41.

· Obligatorisk for organiske peroksider.

· Anbefales når det er nødvendig å gjøre brukeren oppmerksom på faren ved kontakt med øynene som ikke er nevnt i de risikosetningene som skal benyttes ved merkingen.

· Normalt begrenset til særlige tilfeller for meget giftige og giftige kjemikalier hvor det er fare for sprut, og kjemikaliene kan bli absorbert gjennom huden.

S40
Gulv og tilsølte gjenstander rengjøres med ... (Angis av produsent, importør eller omsetter)

Anvendelsesområde:

· Alle farlige kjemikalier

Kriterier for bruk:

· Normalt begrenset til de farlige kjemikaliene hvor vann ikke er egnet som rengjøringsmiddel (f.eks. hvor det er nødvendig med absorpsjon i pulvermateriale, oppløsning med løsemiddel etc.), og hvor det er viktig på grunn av helse eller sikkerhet å gi slik advarsel på etiketten. 

S41
Unngå innånding av røyken som oppstår ved brann eller eksplosjon.

Anvendelsesområde:

· Farlige kjemikalier som ved forbrenning avgir meget giftige eller giftige gasser.

Kriterier for bruk:

· Normalt begrenset til spesielle tilfeller.

S42
Bruk egnet åndedrettsvern ved utgassing/sprøyting. (Den eller de aktuelle betegnelser angis av 
produsent, importør eller omsetter).

Anvendelsesområde:

· Kjemikalier som anvendes eller kan anvendes til utgassing eller sprøyting, men som kan medføre fare for brukerens helse eller sikkerhet dersom det ikke blir tatt nødvendige forholdsregler.

· Kjemikalier som kommer inn under forskrift om YL. merking.

Kriterier for bruk:

· Normalt begrenset til  spesielle tilfelle.

· Obligatorisk for YL-gruppe 2-5. Setningen bortfaller når kjemikaliet ikke kan sprøytes (f.eks. pasta e.l.).

S43
Ved brannslukning, bruk ... ( Produsent, importør eller omsetter skal oppgi korrekt type av brannslokningsutstyr. Hvis bruk av vann øker faren, tilføy: “Bruk ikke vann”).

Anvendelsesområde:

· Ekstremt brannfarlige, meget brannfarlige og brannfarlige kjemikalier.

Kriterier for bruk:

· Obligatorisk for kjemikalier som i kontakt med vann eller fuktig luft utvikler ekstremt brannfarlige gasser.

· Anbefales for ekstremt brannfarlige, meget brannfarlige og brannfarlige kjemikalier, spesielt når de ikke er blandbare med vann.

S45
Ved uhell eller illebefinnende er omgående legebehandling nødvendig; vis etiketten om mulig.

Anvendelsesområde:

· Meget giftige kjemikalier.

· Giftige og etsende kjemikalier.

· Kjemikalier som forårsaker allergi ved innånding

Kriterier for bruk:

· Obligatorisk for kjemikalier som nevnt ovenfor.

S46
Ved svelging, kontakt lege omgående og vis denne beholderen eller etiketten.

Anvendelsesområde:

· Alle farlige kjemikalier, unntatt de som er meget giftige, giftige, etsende eller miljøskadelige.

Kriterier for bruk:

· Obligatorisk for alle farlige kjemikalier som er nevnt ovenfor, som vil være tilgjengelig for offentligheten. Setningen kan utelates dersom det ikke er grunn til å frykte at kjemikaliene vil være skadelige etter svelging, spesielt for barn.  

S47
Må ikke oppbevares ved temperatur som er høyere enn ... (C. (Angis av produsent, importør 

              eller omsetter).

Anvendelsesområde:

· Kjemikalier som blir ustabile ved en viss temperatur.

Kriterier for bruk:

· Normalt begrenset til spesielle tilfeller (f.eks. visse organiske peroksider).

S48
Skal holdes fuktig med ... (Egnet materiale angis av produsent, importør eller omsetter).

Anvendelsesområde:

· Kjemikalier som i tørr tilstand kan bli svært følsomme for gnister, friksjon eller støt.

Kriterier for bruk:

· Normalt begrenset til spesielle tilfeller, f.eks. nitrocelluloser.

S49
Må kun oppbevares i den originale emballasjen.

Anvendelsesområde:

· Kjemikalier som er følsomme for katalyttisk spaltning.

Kriterier for bruk:

· Kjemikalier som er følsomme for katalyttisk spaltning, f.eks. visse organiske peroksider.

S50
Må ikke blandes med ... (Angis av produsent, importør eller omsetter).

Anvendelsesområde:

· Kjemikalier som kan reagere med angitte kjemikalier under dannelse av meget giftige eller giftige gasser.

· Organiske peroksider.

Kriterier for bruk:

· Anbefales for kjemikalier som nevnt ovenfor, som vil være tilgjengelig for offentligheten, når den er et bedre alternativ enn R31 eller R32.

· Obligatorisk for visse peroksider som kan gi voldsom reaksjon med akseleratorer eller promotorer.

S51
Må bare anvendes på godt ventilerte steder.

Anvendelsesområde:

· Kjemikalier som sannsynligvis vil eller er beregnet på å utvikle damper, støv, spray, røyk, tåke etc. som kan medføre fare ved innånding, eller brann- eller eksplosjonsrisiko.

Kriterier for bruk:

· Anbefales når bruk av S-38 ikke er egnet. Spesielt viktig når slike kjemikalier vil være tilgjengelig for offentligheten.

S52
Bør ikke benyttes på større flater i beboelses- eller oppholdsrom.

Anvendelsesområde:

· Flyktige, meget giftige, giftige og helseskadelige stoffer og stoffblandinger  som inneholder disse.

Kriterier for bruk:

· Anbefales brukt når langvarig påvirkning for slike stoffer sannsynligvis kan forårsake helseskader på grunn av deres avdampning fra store, behandlede overflater i beboelses- eller oppholdsrom.

S53
Unngå enhver kontakt - innhent spesielle opplysninger før bruk.

Anvendelsesområde:

· Kreftfremkallende, arvestoffskadelige og/eller reproduksjonsskadelige kjemikalier.

Kriterier for bruk:

· Obligatorisk for kjemikaliene nevnt ovenfor som skal merkes med minst én av følgende Rsetninger: R45, R46, R49, R60 eller R61.

S56
Ta hånd om dette kjemikaliet og dets emballasje og lever til godkjent avfallsbehandlingsanlegg.

Anvendelsesområde:

· Alle farlige kjemikalier.

Kriterier for bruk:

· Anbefales for alle kjemikalier som vil være tilgjengelig for offentligheten dersom særlig håndtering er nødvendig.

S57
Oppbevares/håndteres slik at forurensning i miljøet unngås. (Sørg for forsvarlig emballering for å 

             forebygge miljøforurensning).

Anvendelsesområde:

· Stoffer som skal merkes med symbolet ‘N’.

Kriterier for bruk:

· Normalt begrenset til stoffer som sannsynligvis ikke vil være tilgjengelig for offentligheten.

S59
Innhent opplysninger om gjenvinning og ombruk hos produsent/importør/omsetter.

Anvendelsesområde:

· Alle farlige kjemikalier.

Kriterier for bruk:

· Obligatorisk for stoffer som er farlige for ozonlaget.

· Anbefales for andre kjemikalier som anbefales gjenvunnet eller gjenbruk.

S60
Dette kjemikaliet og dets emballasje skal behandles som spesialavfall.

Anvendelsesområde:

· Alle farlige kjemikalier.

Kriterier for bruk:

· Anbefales for kjemikalier  som sannsynligvis ikke vil være tilgjengelig for offentligheten, dersom S35 ikke benyttes.

S61
Unngå utslipp til miljøet. Se helse-, miljø- og sikkerhetsdatablad for ytterligere informasjon.

Anvendelsesområde:

· Miljøskadelige kjemikalier .

Kriterier for bruk:

· Normalt brukt på  kjemikalier som skal merkes med symbolet ‘N’.

· Anbefales for alle  kjemikalier som er klassifisert miljøskadelig og som ikke faller inn under punktet over.

S62
Ved svelging må ikke brekning fremkalles: Kontakt lege omgående og vis denne etikett eller emballasje
.

Anvendelsesområde:

-    Stoffer og stoffblandinger som er klassifisert som helseskadelig med R65 (i henhold til kriterier gitt i forskrift om kriterier for klassifisering § 19, pkt. 2.3.)

· Skal ikke benyttes på kjemikalier som markedsføres i aerosolbeholdere eller i beholdere med  forseglet sprayanordning, se § 11 i denne forskrift (Annex VI1 punkt 8 og 9).
Kriterier for bruk:

· Obligatorisk for kjemikalier som er nevnt ovenfor, hvis de selges eller vil være tilgjengelig for offentligheten, med mindre S45 og S46 er obligatorisk.

· Anbefales for kjemikalier nevnt ovenfor som anvendes industrielt, med mindre S45 og S46 er obligatorisk

.

S 63
Ved uhell ved innånding bringes den skadelidende til frisk luft og holdes i ro

Anvendelsesområde:

-     meget giftige kjemikalier  (gasser, damper, partikler, flyktige væsker),

-      kjemikalier som kan framkalle allergi ved innånding.

Kriterier for bruk:

-    obligatorisk for kjemikalier merket R 26, R 23 eller R 42 som vil være tilgjengelig for offentligheten og kan bli brukt på en måte som kan medføre innånding.

S 64
Ved svelging skylles munnen med vann (bare dersom personen er ved bevissthet)

Anvendelsesområde:

· etsende eller irriterende kjemikalier.

Kriterier for bruk:

- anbefales for ovennevnte kjemikalier som kan være tilgjengelig for offentligheten, dersom nevnte behandling er egnet.

S210
Bruk trykkluft- eller friskluftsmaske i trange rom

Anvendelsesområde:

· Kjemikalier som kommer inn under forskrift om YL-merking (inneholder organiske løsemidler).

Kriterier for bruk:

· Obligatorisk for YL-gruppe 3-5.

KAPITTEL IV

Tilsyn, unntak, tvangsmulkt, straff og ikrafttredelse

§ 13
Tilsyn

Statens forurensningstilsyn, Direktoratet for arbeidstilsynet, Direktoratet for brann- og elsikkerhet og Oljedirektoratet fører tilsyn med at denne forskriften følges innenfor sine respektive ansvarsområder.

§ 14
Unntak

I særlige tilfeller, og forutsatt at det ikke strider mot internasjonale avtaler som Norge har inngått, kan Statens forurensningstilsyn, Direktoratet for arbeidstilsynet, Direktoratet for brann- og elsikkerhet og Oljedirektoratet innenfor sine respektive ansvarsområder gjøre unntak fra bestemmelsene i denne forskrift.

§ 15
Tvangsmulkt og forelegg

For å sikre at bestemmelsene i denne forskriften eller vedtak truffet i medhold av forskriften blir overholdt, kan Statens forurensningstilsyn, Direktoratet for arbeidstilsynet og Oljedirektoratet innenfor sine ansvarsområder treffe vedtak om tvangsmulkt i medhold av lov om kontroll med produkter og forbrukertjenester § 13 og lov om arbeidervern og arbeidsmiljø § 78. Direktoratet for brann- og elsikkerhet kan ilegge forelegg i medhold av lov om eksplosive varer §§ 42-43 og lov om brannfarlige varer samt væsker og gasser under trykk § §45-46[erstattes med henvisning til ny lov: Lov om vern mot brann, eksplosjon og ulykker med farlig stoff og om brannvesenes redningsoppgaver (brann- og eksplosjonsvernloven) av dd.mm.2002].

§ 16
Klage

Enkeltvedtak truffet i medhold av denne forskriften av Direktoratet for brann- og elsikkerhet, Direktoratet for arbeidstilsynet og Oljedirektoratet  kan påklages til Arbeids- og administrasjonsdepartementet. Enkeltvedtak truffet av Statens forurensningstilsyn kan påklages til Miljøverndepartementet.

§ 17
Straff

Ved overtredelse av denne forskriften eller vedtak truffet i medhold av forskriften, kommer bestemmelsene om straff i lov om brannfarlige varer samt væsker og gasser under trykk § 44, lov om eksplosive varer § 41 [erstattes med henvisning til ny lov: Lov om vern mot brann, eksplosjon og ulykker med farlig stoff og om brannvesenes redningsoppgaver (brann- og eksplosjonsvernloven) av dd.mm.2002], lov om arbeidervern og arbeidsmiljø, kap. XIV, lov om kontroll med produkter og forbrukertjenester § 12 og straffelovens §§ 48 a og b til anvendelse, dersom forholdet ikke faller inn under strengere straffebestemmelser.

§ 18
Ikrafttredelse og overgangsbestemmelser

Denne forskrift trer i kraft 1. januar 1998   

Endringer fastsatt i forskrift av 21.12.2001  trer i kraft 1. januar 2002.  
Farlige kjemikalier som 1. Januar 2002 er emballert, merket og deklarert i samsvar med gjeldende forskrift, kan uten hinder av reglene i endringsforskriften omsettes i ett år etter at endringene har trådt i kraft.

Endringer fastsatt i forskrift av dd.mm.2002 trer i kraft dd.mm.2002.

�  Tekst analog med sikkerhetssetning S53. Hvis denne sikkerhetssetningen allerede er påkrevet, er det ikke nødvendig å gjenta setningen.


�  Tekst analog med sikkerhetssetning S53. Hvis denne sikkerhetssetningen allerede er påkrevet, er det ikke nødvendig å gjenta setningen.


�  Med dette menes kjemikalier som kan være tilgjengelig for alle, selv om de brukes i yrkesmessig øyemed


1 Annex VI til Rådsdirektiv 67/548 EØF

